
«Službeni glasnik Općine Velika Kladuša», broj:9/2005. 


Na osnovu člana 2. 3. i 51. Zakona o javnim preduzećima  u Federaciji Bosne i Hercegovine (“Sl.novine F BiH”, br.08/05), člana 62, 311. i 313. Zakona o privrednim društvima (“Sl.novine F BIH”, br.23/99, 45/00, 2/02, 6/02 i 29/03), i člana 30. stav 1. tačka 7. Statuta Općine Velika Kladuša-prečišćeni tekst (“Sl.glasnik Općine Velika Kladuša”, br.9/05), Općinsko vijeće Općine Velika Kladuša na XIII sjednici, održanoj 20.10.2005.godine, donijelo je

O   D   L   U   K   U

o izmjenama i dopunama Odluke o usklađivanju Odluke o osnivanju Javnog preduzeća Veterinarska stanica Velika Kladuša, sa odredbama zakona o javnim preduzećima u Federaciji Bosne i Hercegovine

Član 1.

Ovom Odlukom vrše se izmjene i dopune Odluke o usklađivanju Odluke o osnivanju Javnog  preduzeća Veterinarska stanica Velika Kladuša sa odredbama Zakona o javnim preduzećima u Federaciji Bosne i Hercegovine, broj: 01-05-179/05. od 01.07.2005.godine, («Službeni glasnik Općine Velika Kladuša», broj. 7/05).

Član 2.


Član 32. mijenja se i glasi: «Organi upravljanja i rukovođenja JP Veterinarska stanica Velika Kladuša su:

· Skupština,

· Nadzorni odbor ,

· Uprava (menadžment) , kao organi upravljanja i

· Odbor za reviziju.»

Član 3.

U članu 41. u stavu 1. iza riječi: «člana» umjesto zareza stavlja se točka, a riječi: a njegova nadležnost će se regulirati Statutom i Poslovnikom o radu» se brišu.

Iza stava 1. dodaje se novi stav 2. koji glasi:

«Odbor za reviziju ima slijedeće obaveze i odgovornosti:

· imenovati vanjskog revizora,

· imenovati rukovodioca odjela za internu reviziju na osnovu javnog konkursa za izbor najbolje kvalifikovanog kandidata,

· razmatrati godišnju studiju rizika i plan revizije u kojima su prikazane pojedinosti u pogledu rizičnih  područja i revizija koje će se izvršiti.

· razmatra studiju rizika i plan revizije i postiže sporazum sa glavnim revizorom po pitanju obrade,

· osigurati da odjel za internu reviziju izvrši svoj posao u skladu sa planom revizije,

· osigurati da interne kontrole u preduzeću budu adekvatne i da funkcioniraju kako je predviđeno,

· osigurati da odjel za internu reviziju obavlja svoje obaveze u skladu sa međunarodnim revizorskim standardima.

Ostale nadležnosti koje nisu navedene regulisat će se Statutom i Poslovnikom o radu.»

Član 4.


Zadužuje se Stručna služba Javnog preduzeća Veterinarska stanica da, u suradnji sa Komisijom za propise Općinskog vijeća Općine Velika Kladuša, uradi prečišćeni tekst Odluke o usklađivanju Odluke o osnivanju Javnog preduzeća Veterinarska stanica Velika Kladuša, sa odredbama Zakona o javnim preduzećima u Federaciji Bosne i Hercegovine.

Član 5.

Ova odluka stupa na snagu danom  objavljivanja u «Službenom glasniku Općine Velika Kladuša».

Velika Kladuša, 21.10.2005.godine





Na osnovu člana 8, 12,14, 16, 46, 63, 66, 68, 73, 76. i 83. Zakona o građevinskom zemljištu Federacije  Bosne i Hercegovine  («Sl. novine F BiH» broj:  25/03) i člana 30. stav 1. tačka 5. i 15.  Statuta Općine Velika Kladuša-prečišćeni tekst («Sl. glasnik Općine Velika Kladuša» broj: 9/05), Općinsko vijeće Općine Velika Kladuša na XIII sjednici, održanoj dana 20.10.2005. godine, donijelo je 

O   D   L   U   K   U

     o građevinskom zemljištu

I – OPŠTE ODREDBE 







Član 1. 



Ovom Odlukom uređuju se granice gradskog građevinskog zemljišta, određuju granice ostalog gradskog zemljišta, utvrđuju uslovi i način dodjele gradskog građevinskog zemljišta na korištenje radi građenja, kao i postupak i kriteriji za određivanje prava prvenstva za dodjelu tog zemljišta putem konkursa, odnosno neposrednom pogodbom, utvrđuju zone gradskog zemljišta, propisuju osnovi i mjerila za određivanje naknade za dodijeljeno gradsko građevinsko zemljište na korištenje, naknade za uređenje gradskog građevinskog zemljišta i naknade za korištenje gradskog građevinskog zemljišta, kao i način i rokovi plaćanja tih naknada, uvodi obaveza plaćanja navedenih naknada za ostalo gradsko zemljište po osnovama i mjerilima na način i u rokovima propisanim za gradsko građevinsko zemljište, utvrđuje način raspodjele i usmjeravanja sredstava navedenih naknada i povjeravanja određenih poslova uređivanja gradskog zemljišta ovlaštenim organizacijama. 







Član 2. 


Gradsko građevinsko zemljište i ostala građevinska zemljišta mogu biti u državnom i privatnom vlasništvu.


Općina Velika Kladuša upravlja i raspolaže gradskim građevinskim zemljištem u državnoj svojini na način i pod uslovima predviđenim Zakonom i ovom Odlukom.


Gradsko građevinsko zemljište u privatnom vlasništvu je u prometu i njime raspolažu vlasnici bez ograničenja i pod uslovima predviđenim Zakonom i ovom Odlukom. 


Na gradskom građevinskom zemljištu mogu se steći prava određena Zakonom i ovom Odlukom. 

Član 3.


Gradsko građevinsko zemljište u državnom vlasništvu u smislu ove Odluke je društveno odnosno državno vlasništvo proglašeno na osnovu Zakona o nacionalizaciji najamnih zgrada i građevinskog zemljišta («Sl. list FNRJ», broj 52/58, 3/59, 32/68, «Sl. list RBiH», broj 2/92 i 13/94) i Zakona o određivanju građevinskog zemljita u naseljima gradskog karaktera («Sl. list NRBiH», broj 24/68).







Član 4.


Gradsko građevinsko zemljište u privatnom vlasništvu je izgrađeno gradsko građevinsko zemljište i to zemljište ispod objekata i zemljište koje služi za redovnu upotrebu objekta, te zemljište koje je društvenim odnosno državnim vlasništvom proglašeno odlukama Skupštine općine Velika Kladuša primjenom odredaba Zakona o građevinskom zemljištu («Sl. list SRBiH», br. 34/86, 1/90, 29/90, 3/93 i 13/94), a koje nije privedeno namjeni u skladu sa regulacionim planovima.


Postupak za pretvaranje trajnog prava korištenja u pravo vlasništva, odnosno prestanak društvenog – državnog vlasništva, radi uspostavljanja privatnog vlasništva, pokreće se kod Općinskog organa uprave nadležnog za imovinsko-pravne poslove. 







Član 5. 


Na neizgrađenom građevinskom zemljištu u državnoj svojini raniji vlasnik ima privremeno pravo korištenja zemljišta do preuzimanja i prvenstveno pravo korištenja radi građenja. 

II - GRADSKO GRAĐEVINSKO ZEMLJIŠTE 







Član 6.


Gradskim građevinskim zemljištem u smislu ove Odluke smatra se građevinsko zemljište na području grada i općine Velika Kladuša:

a) zemljište koje je pretežno izgrađeno i kao takvo čini prostorno funkcionalnu cjelinu u gradu i općini Velika  Kladuša,

b) zemljište obuhvaćeno granicama Urbanističkog plana grada Velika Kladuša («Sl. glasnik Opštine Velika Kladuša», br. 7/81), Regulacionim planom Centralnog gradskog područja («Sl. glasnik Opštine Velika Kladuša», br. 11/87), Regulacionim  planom naselja «Joše» («Sl. glasnik Opštine Velika Kladuša», br. 3/82 i 11/82) Regulacionim planom naselja «Grabarska» («Sl. glasnik Opštine Velika Kladuša» br. 3/82), Regulacionim planom naselja «Tuk» («Sl. glasnik Opštine Velika Kladuša» broj 11/82), Regulacionim planom naselja «Duranovići» («Sl. glasnik Opštine Velika Kladuša», broj 10/82), Regulacionim planom naselja «Mekote» («Sl. glasnik Opštine Velika Kladuša, broj 3/85), Regulacionim planom naselja «Projsine» («Sl. glasnik Opštine Velika Kladuša», broj 7/85), Regulacionim planom naselja «Zagrad» («Sl. glasnik Opštine Velika Kladuša», br. 11/87), Regulacionim planom naselja «Hresna» («Sl. glasnik Opštine Velika Kladuša», broj 11/88) i Urbanističkim projektom «Centar» Vel. Kladuša («Sl. glasnik Opštine  Velika Kladuša», broj 1/97),

c) zemljište na području općine Velika Kladuša, unutar obuhvata urbanističkih redova zonalnih centara: Bos. Bojna, Mala Kladuša, Podzvizd, Todorovo, Šumatac, Vidovska, Vrnograč i Zborište («Sl. glasnik Opštine Velika Kladuša», br. 11/87). 

Kao gradsko građevinsko zemljište iz alineja a, b. i c. prethodnog stava može se odrediti samo zemljište za koje je donesen urbanistički plan ili regulacioni plan, prema kome će se izgradnja i uređenje zemljišta koja su predviđena Programom i planom uređenja građevinskog zemljišta kojeg donosi Općinsko vijeće koji će se u  cjelini ili većim dijelom izvršiti najkasnije u roku od pet godina. 


Odluku o određivanju gradskog građevinskog zemljišta donosi Općinsko vijeće u skladu sa Zakonom i planskim dokumentima i istom se ne mijenja oblik svojine na zemljištu koje se određuje kao gradsko građevinsko  zemljište. 

 Član 7.



Općinsko vijeće Općine Velika Kladuša može neizgrađeno građevinsko zemljište u državnoj svojini dodjeljivati fizičkim i pravnim licima na korištenje radi izgradnje trajnih građevina, u skladu sa Regulacionim planom. 


Prije proglašenja gradskog građevinskog zemljišta potrebno je pribaviti suglasnost za zemljište koje je bilo namijenjeno za poljoprivredu od strane nadležnog Kantonalnog ministarstva. Prije dodjele građevinskog zemljišta nadležni organ uprave će pribaviti mišljenje nadležnog pravobranilaštva, kojim se potvrđuje da je predložena dodjela zemljišta kao i propisana procedura u skladu sa važećim Zakonom i ovom Odlukom. 

III GRANICE OBUHVATA ZONE GRADSKOG 

     GRAĐEVINSKOG ZEMLJŠTA 

Član 8.


Gradsko građevinsko zemljište je građevinsko zemljište unutar prostornog obuhvata čije su granice označene u grafičkom prilogu, koji je sastavni dio ove Odluke i čini fond građevinskog zemljišta Općine Velika Kladuša. 


Ostalo građevinsko zemljište je zemljište izvan prostornog obuhvata gradskog građevinskog zemljišta – zonalni centri, čije su granice označene u grafičkom prilogu koji je sastavni dio ove Odluke. 

Član 9.


Prema pogodnostima koje može pružiti korisnicimna u izgradnji i korištenju gradskog građevinskog zemljišta, područje grada i Općine Velika Kladuša dijeli se na šest stambeno-poslovnih zona koje su određene i grafički prikazane i to: 

PRVA ZONA 

a) Cijele ulice: Trg A. Mržljaka, Ul. I. Nanića i 7. augusta

b) dijelovi ulica: 

· I. Mržljaka – od Trga A.Mržljaka  do Ul. S. Topića,

· H. Ćehića – od Ul.I. Mržljaka do Ul. H. Behrića 

DRUGA ZONA 

a) cijele ulice: N. Pozderca i S. Bećirevića 

b) dijelovi ulica:

· 506. brigade, od Ul. I. Nanića do Ul. N. Pozderca

· H. Okanovića, od Trga A.Mržljaka do Ul. Svetozarevačke, 

· I. Mržljaka, od Ul. S. Tolpića do Ul. H. Behrića 

· S. Topića, od Ul. I. Mržljaka do Ul. S. Bećirevića 

· Z. Žalića, od autobusne stanice do mosta «Grabarska» 

c) pripadajuće ulice: 

· Vatrogasni put, od Ul. H. Okanovića prema PTT-u,

· Pristupni put prema Saniteksu

· Pristupni put prema Veterinarskoj stanici

TREĆA ZONA 

a) cijele ulice: 9. maja, K.Ljubijankića, Bihaćkih brigada, Braće Salkića, novoizrađena ulica od Ul.Z. Žalića do Ul. 5. korpusa

b) dijelovi ulica: 

· 7. korpusa, od Ul. 7. augusta do Ul. S. Husića 

· H. Behrića, od Ul. I. Mržljaka do Ul. H. Ćehića

· I Mržljaka, od Ul. H. Behrića do Ul. S. Husića

· H. Okanovića, od Ul. N. Pozderca do Ul. 5. Korpusa 

· H. Ćehića, od Ul. H. Behrića do Ul. 9. maja

· Z. Žalića, od mosta «Grabarska» do kamenoloma Grupex-a

· 506. brigade, od Ul. N. Pozderca do rijeke Grabarske

· S. Topića, od Ul. S. Bećirevića do Ul.7. korpusa 

c) pripadajuće ulice:

· slijepe ulice, od Ul. Braće Salkića sa dvije strane Dječijeg vrtića 

· spoj ulica Braće Salkića i Bihaćkih brigada 

· spoj ulica Z. Žalića i Š. Okića 

ČETVRTA ZONA 

a) cijele ulice: 12. marta, A. Redžića, Z. Galijaševića, H. Sadikovića, 15. aprila, Braće Ćatić, ZAVNOBIH-a, H. Džafića, Braće Mašinovića, Sarajevska

b) dijelovi ulica:

· I. Mržljaka, od Ul. S. Husića do Ul. Dž. Bijedića 

· 5. Korpusa, od početka do Ulice Poljanak

· H. Ćehića, od Ul. 9. maja do stambene zgrade Doma zdravlja

PETA ZONA

a) cijele ulice: Braće Keserovića, Ulica Kulište, 8. krajiške, Omladinska, 11. februara, Braće Mujagića, Š. Okića 

b) dijelovi ulica:

· H. Ćehića, od stambene zgrade Doma zdravlja do Ul. Poljanak

· H. Behrića, od Ul. H. Ćehića do kraja ulice 

c) pripadajuće ulice:

· slijepe ulice sa Ulice Braće Keserovića 

· slijepa ulica sa Ulice H. Ćehića desno od zgrade Doma zdravlja

ŠESTA ZONA 

a) cijele ulice: S. Husića, Žrtava fašizma, I. muslimanske brigade, Unske operativne grupe, H. Kikića, 25. novembar, H. Miljkovića Hake, F. Miljkovića, Poljanak, Urga, Dž. Bijedića, S. Kulenovića, Braće Huseinović, 8.divizije, Z. Dizdarevića, N. Muhovića, Jošika, R. Hodžića, 1. marta, E. Ibrišimovića, A. Fetahagića, Dubrave, Slunjska ulica,  Brezici, 2.muslimanske brigade, 13. maja, H. Gračanina, I. Durakovića, R. Durakovića, M. Rizvića, H. Ćenanovića, Stari grad, Čardačište, M. Omanovića, 505. brigade, N. Tesle 

b) dijelovi ulica:

· Z. Žalića od kamenoloma «Grupexa» do križa Vrnograč-Polje

· 7. korpusa, od Ul. S. Husića do graničnog prijelaza Zagrad

· 5. korpusa, od Ul. Poljanak do granice sa R Hrvatska, 

· Braće Mašinović, od Ul. H. Behrića do ul. Braće Keserovića

c) granično područje unutar obuhvata zonalnih centara: Bos. Bojna, Mala Kladuša, Podzvizd, Todorovo, Šumatac, Vidovska, Vrnograč i Zborište. 







Član 10.


Opis granica i grafički prikaz granica stambenih, poslovnih i proizvodnih zona obuhvata gradskog građevinskog zemljišta i granice pojedinih zona sačinjenih na odgovarajućim podlogama, te granice obuhvata ostalog građevinskog zemljišta kao i kopija katastarskog plana u koju su ucrtane sve parcele sastavni je dio ove Odluke.


Kada je prema opisu i grafičkom prikazu zona građevinskog zemljišta u prilozima Odluke iz prethodnog člana granica između dvije zone povučena sredinom ulice, smatra se da je zemljište s obje strane ulice i građevine s oznakom te ulice pripadaju onoj zoni u čijem je opisu ta ulica prije navedena, ako u samom opisu nije drugačije određeno. 


Ako se prema opisu u grafičkom prikazu zona građevinskog zemljišta na granici zone ne može sa sigurnošću utvrditi kojoj zoni pripada građevinsko zemljište, smatra se da pripada onoj zoni za koju se prema odredbama ove Odluke plaća manja naknada.  

IV – DODJELA GRADSKOG GRAĐEVINSKOG ZEMLJIŠTA 







Član 11.


Gradsko građevinsko zemljište u državnoj svojini dodjeljuje se na korištenje radi građenja na osnovu javnog konkursa, a neposrednom pogodbom samo i na način i pod uslovima kako je to Zakonom određeno. 

Član 12.

a) JAVNI KONKURS 

Na osnovu javnog konkursa koji se objavljuje u sredstvima javnog 

informisanja, gradsko građevinsko zemljište dodjeljuje se na koritšenje radi građenja, osim u slučajevima kada je ovom Odlukom predviđeno da se dodjela zemljišta na korištenje vrši neposrednom pogodbom.







Član 13.


Konkurs za dodjelu gradskog građevinskog zemljišta za izgradnju stambenih i poslovnih zgrada sadrži podatke: 

· naziv i sjedište organa koji raspisuje javni konkurs za dodjelu zemljišta i sjedište konkursne komisije, 

· podatke o neizgrađenom gradskom zemljištu (katastarska čestica, površina, namjena, opremljenost infrastrukturom i drugo), 

-    podatke o objektu čija je izgradnja planirana na tom zemljištu, 

-    podatke o obimu uređenja gradskog građevinskog zemljišta, 

· podatke o zoni građevinskog zemljišta i visini naknade za građevinsko 

zemljišta u toj zoni.

· kriterije za utvrđivanje prioriteta, rokove za izgradnju objekata i uređenje zemljišta,

· mjesto i vrijeme otvaranje prijava i rok za odlučivanje,

· druge podatke i uslove koji mogu biti od značaja za uspješno i pravilno provođenje konkursa.

Član 14.


Javni konkurs za dodjelu neizgrađenog gradskog građevinskog zemljišta raspisuje Općinsko vijeće Općine Velika Kladuša.







Član 15.


Javni konkurs sprovodi Konkursna komisija od 3 člana koju imenuje Općinsko vijeće Općine Velika Kladuša. Mandat Komisije traje 2 godine.







Član 16.


Javni konkurs se objavljuje u sredstvima javnog informisanja u roku od 5 dana od dana donošenja Odluke o raspisivanju javnog konkursa.


Javni konkurs ostaje otvoren 15 dana od dana objavljivanja.







Član 17.


Pravo prijave na konkurs imaju sva pravna i fizička lica.

a/1 - KOMISIJA ZA PROVOĐENJE JAVNOG KONKURSA 







Član 18.


Komisija za provođenje konkursa, (u daljem tekstu: Komisija) ima 3 člana (predsjednika i dva člana). 


Administrativno tehničke poslove za potrebe Komisije obavlja sekretar komisije kojeg  imenuje Općinski načelnik.


Komisija vodi zapisnik o svom radu prilikom otvaranja i razmatranja prijava na konkurs.


Članovi Komisije odgovaraju za svoj rad Općinskom vijeću Općine Velika Kladuša. 

Član 19.


Nadležnost Komisije za provođenje javnog konkursa je: 

· da prima, otvara i razmatra prijave na konkurs,

· da radi zapisnik o radu Komisije, 

· da donosi zaključke o rezultatima konkursa i dostavlja ga svim učesnicima,

· da dostavlja zaključke o rezultatima javnog konkursa sa obrazloženim prigovorima Općinskom vijeću, radi donošenja rješenja o dodjeli zemljišta.







Član 20. 


Prijave za konkurs podnose se Komisiji sa svim podacima potrebnim za učešće na konkursu (dokumentacija kojom se dokazuju činjenice na osnovu kojih se utvrđuje lista prioriteta).


Prijave se podnose u zatvorenoj koverti neposredno Komisiji ili preporučenom poštanskom pošiljkom na adresu iz konkursa.


Ako se prijava dostavlja neposredno, sekretar Komisije izdaće potvrdu o prijemu sa naznakom datuma prijema prijave na konkurs. 


Prijave se čuvaju u zatvorenim kovertama sve do momenta otvaranja od strane Komisije za provođenje javnog konkursa.

a/2 - Postupak otvaranja i razmatranja prijava






Član 21. 


Komisija prije otvaranja koverti utvrđuje blagovremenost podnesenih prijava odnosno da li su prijave podnešene u ostavljenom roku.  


Prijava koja je dostavljena nakon isteka roka u kojem je konkurs otvoren neće se razmatrati, a Komisija će donijeti zaključak kojim se takva prijava odbacije kao neblagovremena. 


Protiv zaključka iz prethodnog stava može se izjaviti prigovor Općinskom vijeću Općine Velika Kladuša, Komisiji za žalbe u roku od osam dana od dana dostavljanja zaključka.

Član 22.


Komisija neće uzeti u razmatranje ni prijave za dodjelu neizgrađenog građevinskog zemljišta uz koje nisu priloženi dokazi da podnosilac prijave, odnosno član njegovog porodičnog domaćinstva iz 1991. godine, ne koristi imovinu za koju je podnesen zahtjev za povrat, u skladu sa Zakonom o prestanku primjene Zakona o napuštenim stanovima Federacije BiH («Sl. novine Federacije BiH», br. 11/98, 38/98, 12/99, 18/99, 27/99, 43/99, 31/01 i 54/01), Zakonom o privremeno napuštenim stanovima u svojini građana Federacije BiH («Sl. novine Federacije BiH», br. 11/98, 29/98, 27/99, 43/99, 31/01, 56/01 i 15/02).


Za utvrđivanje činjenica iz prethodnog stava učesnici konkursa (fizička lica) dužni su uz prijavu priložiti dokaz pribavljen  od nadležnih službi iz mjesta prebivališta učesnika konkursa na dan 30.04.1991. godine.


Prijavu koja ne ispunjava uslove propisane u stavu 1. ovog člana Komisija će odbaciti zaključkom, protiv kojeg podnosilac prijave  ima pravo prigovora Općinskom  vijeću Općine Velika Kladuša  u roku od osam dana od dana dostavljanja zaključka. 







Član 23. 


Ako prijava za učešće na konkursu ispunjava propisane uslove, Komisija na osnovu priloženih dokaza utvrđuje redoslijed prvenstva učesnika konkursa, prema kriterijima predviđenim ovom Odlukom. 


Zaključak o rezultatima konkursa Komisija će dostaviti svim učesnicima javnog konkursa u roku od osam dana po zaključenju konkursa. 


Učesnici konkursa mogu u roku od osam dana od dana dostavljanja zaključka o rezultatima javnog konkursa izjaviti prigovor Općinskom vijeću Općine Velika Kladuša, Komisiji za žalbe protiv tog zaključka. 


Nakon isteka roka od osam dana Komisija dostavlja zaključak o rezultatima konkursa sa prijavama učesnika konkursa Općinskom vijeću općine Vel. Kladuša, Komisiji za žalbe radi rješavanja prigovora i donošenja odluke o dodjeli građevinskog zemljišta na korištenje radi građenja. 







Član 24.


Ukoliko učesnik javnog konkursa sa utvrđene liste prvenstva odustane od utvrđenog prava na dodjelu neizgrađenog građevinskog zemljišta ili mu je rješenjem nadležnog organa utvrđen gubitak prava korištenja zemljišta radi građenja, Općinsko vijeće dodijeliće zemljište slijedećem učesniku javnog konkursa sa utvrđene liste, koji, zbog ograničenog broja građevinskih parcela za dodjelu, nije ostvario pravo na dodjelu zemljišta.

a/3 - Kriterij za utvrđivanje prava prvenstva na konkursu za dodjelu gradskog 

građevinskog zemljišta na korištenje fizičkim licima za izgradnju porodičnih stambenih zgrada za potrebe vlastitog stanovanja







Član 25.


Dodjela gradskog građevinskog zemljišta u državnoj svojini se vrši u skladu sa utvrđenom politikom stambene izgradnje u Općini, a redoslijed prvenstva određuje se na osnovu slijedećih kriterija: 

-     stambene situacije lica koja učestvuju na konkursu, 

-     broj članova zajedničkog porodičnog domaćinstva, 

-     učešće u ratu od 1992. do 1995. godine ili svojstvo člana zajedničkog   

      porodičnog domaćinstva poginulog borca ili civilne žrtve rata,

-     postojanje invalidnosti,

-     zdravstveno stanje, 

-     ukupan radni staž

· radni angažman

· nosilac javnih priznanja

· status logoraša

Po pojedinim kriterijima fizičkim licima za izgradnju porodično stambene zgrade (u daljnjem tekstu: učesnik) pripada slijedeći broj bodova.

1.1. Kriterij – stambene potrebe lica koje učestvuje na konkursu:

- Ako učesnik ili član zajedničkog domaćinstva nema riješeno stambeno pitanje, odnosno 

  porodičnu stambenu kuću ili stan ………………………………….  10 bodova

- Ako učesnik ili član zajedničkog domaćinstva ima porodičnu 

  stambenu zgradu ili stan koji ne odgovara njihovim potrebama….  5 bodova

Pod odgovarajućim stanom smatra se stan čija površina se dobije množenjem broja 15 m2 sa brojem članova porodičnog domaćinstva, s tim da stan za jednočlano ili dvočlano domaćinstvo ne može biti manji od 30 m2.

1.2. Kriterij – broj članova zajedničkog porodičnog domaćinstva:

- Za svakog člana porodičnog domaćinstva učesniku pripada …… 2 boda

   (uključujući i podnosioca zahtjeva)


Kao članovi zajedničkog domaćinstva, u smislu ove Odluke, smatraju se: bračni drug, djeca i ostali potomci, usvojenici,  potomci, kao i izdržavana lica koja trajno žive i stanuju u ekonomskoj zajednici. 

1.3  - Kriterij – učešće u ratu:

- pripadnicima oružanih snaga za učešće u ratu od 8.4.1992. godine do 25.11.1995. godine,

- za svaki mjesec u oružanim snagama ……………………………..  0,5 bodova

- podnosiocu zahtjeva, kao članu zajedničkog 

  porodičnog domaćinstva poginulog borca …………………………  20 bodova

- borcima – učesnicima NOB-e ………………………………………  10 bodova

- licima sa statusom logoraša ………………………………………..   5 bodova

1.4. - Kriterij – ratni vojni invalid

· ratni vojni invalid prve kategorije ……………………………    50 bodova 

· ratni vojni invalid druge kategorije …………………………… 45 bodova

· ratni vojni invalid treće kategorije ………………………..
   40 bodova 

· ratni vojni invalid četvrte kategorije ………………………
   35 bodova

· ratni vojni invalid pete kategorije …………………………
   30 bodova

· ratni vojni invalid šeste kategorije ……………………….
   25 bodova 

· ratni vojni invalid sedme kategorije ……………………..
   20 bodova 

· ratni vojni invalid osme kategorije ……………………….
   15 bodova

· ratni vojni invalid devete kategorije ………………………
   10 bodova

· ratni vojni invalid desete kategorije ………………………
     5 bodova 

1.5. Kriterij – civilne žrtve rata, invalidi rada

Ukoliko je učesnik  vojni invalid ili član njegovog porodičnog domaćinstva ili civilna žrtva rata, invalid rada sa tjelesnim oštećenjem pripadaju im:

- Za tjelesna oštećenja od 80% do 100% ………………………. ….. 10 bodova

- Za tjelesna oštećenja od 60% do 80% ……………………………...  8 bodova

- Za tjelesna oštećenja od 40% do 60% ………………………………  6 bodova

- Za tjelesna oštećenja od 20% do 40%……………………….. ……..  4 boda

1.6. - Kriterij – zdravstveno stanje:

-Za teško zdravstveno stanje učesnika i svakog člana njegovog porodičnog domaćinstva  

 pripada po ………………………………………………………………  
5  bodova 


Pod teškim zdravstvenim stanjem podrazumijevaju se oboljenja i profesionalne bolesti, šećerna bolest, tuberkuloza, srčana oboljenja, karcinom, paraliza i distrofija, teško duševno oboljenje koje se dokazuju isključivo nalazimo ljekarske komisije ili ljekara specijalniiste nadležne zdravstvene ustanove. 

1.7. Kriterij – radni angažman 

· licima raspoređenim rješenjem nadležnog organa za poslove odbrane na radnu obavezu i civilnu zaštitu od 8.4.1992. godine do 25.11.1995. godine pripada za svaki mjesec po ……….0,75 bodova.

1.8. Kriterij – ukupan radni staž 

- za svaku godinu radnog staža učesniku konkursa pripada po ………..
1 bod

1.9. Kriterij – nosilac ratnih i javnih priznanja 

- podnosiocu zahtjeva koji je nosilac najviših ratnih priznanja ………….
30 bodova 

- nosilac javnih priznanja (istaknuti kulturni, javni i sportski radnik)……
20 bodova

Bodovi se mogu ostvariti samo po jednom od svake od tačaka kriterija.

a/4 Kriterije za dodjelu gradskog građevinskog zemljišta na korištenje fizičkim i pravnim licima za izgradnju ostalih objekata

Član 26.


Na konkursu za dodjelu gradskog građevinskog zemljišta na korištenje i ostalih objekata, prednost imaju pravna i fizička lica koja ponude najvišu cijenu u odnosu na početnu cijenu iskazanu u konkursu, koja ne smije biti manja od zbira propisane naknade za dodijeljeno gradsko građevinsko zemljište na korištenje i naknade za uređenje gradskog građevinskog zemljišta, a naknada za uređenje gradskog građevinskog zemljišta ne smije biti manja od stvarnih troškova uređenja građevinskog zemljišta. 


Pod ostalim objektima u smislu ove Odluke podrazumijevaju se građevine, osim porodično-stambenih zgrada za potrebe vlastitog stanovanja i građevine za čiju se izgradnju, po Zakonu, gradsko-građevinsko zemljište dodijeli na korištenje neposrednom pogodbom. 


Visina početne naknade za dodijeljeno neizgrađeno gradsko zemljište obuvata naknada iz čl. 64. Zakona o  građevinskom zemljištu

b) Neposredna pogodba 

Član 27


Neposrednom pogodbom gradsko građevinsko zemljište dodjeljuje se na korištenje za izgradnju uz plaćanje naknade u visini početne cijene utvrđene na način iz prethodnog člana:

· vojnih objekata za službe državnih organa (nije moguća dodjela u cilju stambene  izgradnje).

· objekata za potrebe stranih diplomatskih i konzularnih predstavništava, 

-     objekata komunalne infrastrukture.

Fizičkim osobama se ne može dodjeljivati gradsko građevinsko zemljište neposrednom pogodbom.


Izuzetno od odredbe prethodnog stava, fizičkim licima se može dodijeliti neposrednom pogodbom druga parcela u postupku naknade za eksproprisano i izuzeto zemljište u skladu sa Zakonom.







Član 28. 


Pravo prvenstva za dodjelu neizgrađenog gradskog građevinskog zemljišta neposrednom pogodbom imaju lica koja ponude najveću naknadu za dodjeljeno zemljište u odnosu na početnu naknadu.


Visina početne naknade za dodijeljeno neizgrađeno gradsko građevinsko zemljište neposrednom pogodbom obuhvata naknade iz člana 64. stav 1. Zakona o građevinskom zemljištu. 

V  GUBITAK PRAVA KORIŠTENJA 

     ZEMLJIŠTA RADI GRAĐENJA

Član 29.


Fizičko, odnosno pravno lice, gubi pravo korištenja zemljišta radi građenja ako u roku od jedne godine od pravosnažnosti rješenja o dodjeli građevinskog neizgrađenog zemljišta radi građenja ne podnese zahtjev da mu se izda urbanistička suglasnost i odobrenje za građenje, odnosno ako u roku od jedne godine  od izdavanja odobrenja za građenje ne izvede pretežan dio radova na građevini (izgradnja sa prvom nadzemnom stropnom konstrukcijom). 

Član 30.


Gubitak prava korištenja građevinskog neizgrađenog zemljišta radi građenja iz razloga predviđenih u prethodnom članu utvrđuje se rješenjem Općinskog organa za imovinsko-pravne poslove. 

VI – NAKNADE 

Član 31.


Naknada iz osnova pogodnosti gradskog građevinskog zemljišta, naknada za uređenje gradskog građevinskog zemljišta i naknada za korištenje gradskog građevinskog zemljišta plaćaju se na korisnu površinu stambenog, proizvodnog ili poslovnog prostora izraženu u m2 (1m2), ako Zakonom i ovom Odlukom nije drugačije određeno za pojedine oblike naknade i za pojedine vrste građevine ili za pojedina fizička i pravna lica. 

Stambenim prostorom u smislu ove Odluke smatra se svaki prostor koji ne spada i ne koristi se u proizvodne i poslovne svrhe.


Korisnom površinom građevine u smislu ove Odluke smatra se zbir podnih površina zatvorenog prostora po svim etažama bez obzira na visinu prostora.


Izuzetno od odredaba prethodnog stava u korisnu površinu stambenog prostora u stambenoj zgradi sa dva ili više etažnih vlasnika stanova ne ulaze podne površine zajedničkih prostorija.


Korisna površine otvorenih skladišta, asfaltnih i betonskih baza, benzinskih stanica, plina, kamenoloma, bazena za kupanje, hangara sa nastrešicom, igrališta, stadiona, smatra se površina koja se dobije množenjem građevinske parcele sa 0,4 minimalnim koeficijentom izgrađenosti.

Član 32.


Naknada iz osnova pogodnosti gradskog građevinskog zemljišta, naknada za uređenje gradskog građevinskog zemljišta i naknada za korištenje gradskog građevinskog zemljišta plaća se i za ostalo građevinsko zemljište prema osnovama i mjerilima, načinu i rokovima propisanim Zakonom i ovom Odlukom. 

Član 33.


Za dodijeljeno građevinsko zemljište na korištenje radi građenja fizičko i pravno lice dužno je platiti naknadu za dodijeljeno zemljište i naknadu za troškove uređenjatog zemljišta.


Naknade iz prethodnog stava, osim naknade za preuzeto građevinsko  zemljište, dužan je platiti i raniji vlasnik koji je ostvario prvenstveno pravo korištenja radi građenja na gradskom građevinskom zemljištu.


Iznos naknade za dodijeljeno građevinsko zemljište utvrđuje se rješenjem o dodjeli tog zemljišta, a iznos naknade za uređenje gradskog građevinskog zemljišta utvrđuje se rješenjem o urbanističkoj saglasnosti.







Član 34. 


Licu kome je dodijeljeno gradsko građevinsko zemljište radi građenja ne može se izdati odobrenje za građenje, niti se može izvršiti uknjižba prava korištenja zemljišta  radi građenja u korist nekretnina u zemljišnoj knjizi, dok ne podnese dokaz da je platio naknadu za dodijeljeno  zemljište i naknadu za uređenje tog  zemljišta. 


Fizička lica kojima su dodijeljene građevinske parcele bez naknade od 06. aprila 1992. godine do stupanja na snagu Zakona o građevinskom zemljištu u FBiH (16.05.2003. godine) i čija su prijeratna imovinska prava vraćena u skladu sa važećim zakonima o povratu imovine, gube pravo na oslobađanje od plaćanja naknade za dodjelu građevinskog zemljišta, a naknadu će platiti u skladu sa Zakonom i ovom Odlukom.


Niko se ne može osloboditi obaveze plaćanja naknade utvrđene ovom odlukom osim u slučajevima predviđenim Zakonom.

a) Naknada iz osnova pogodnosti građevinskog gradskog zemljišta  

Član 35.


Početnu visinu naknade iz osnova pogodnosti gradskog građevinskog zemljišta po 1 m2, korisne površine građevine utvrđuje Općinsko vijeće za svaku godinu  po odredbama Zakona o građevinskom zemljištu, prema propisanoj proceduri od prosječne konačne građevinske cijene stambenog prostora iz prethodne godine na području Općine i Kantona. 


Tako utvrđena početna visina naknade za prethodnu godinu uz zakonom propisanu valorizaciju, primjenjuje se za tekuću godinu.

Član 36.


Ako se gradi nova građevina umjesto građevine koja je porušena ili će biti porušena, iznos naknade za novu građevinu umanjuje se za iznos naknade (rente) koja je bila utvrđena za površinu građevina, uzimajući u obzir razliku korisne površine građevine namjenu građevine i pojedinih dijelova, kao i zonu u kojoj se objekat nalazi. 

Član 37.


Za gradsko građevinsko zemljište namijenjeno za izgradnju javnih infrastrukturnih objekata, uređaja i instalacija naknada iz čl. 35 ove Odluke se ne plaća. 

b) Naknada za dodijeljeno gradsko građevinsko zemljište na korištenje

Član 38.


Naknada za dodijeljeno gradsko građevinsko zemljište na korištenje  obuhvata:

· plaćenu naknadu za preuzeto zemljište čiji se iznosi utvrđuju u   

     skladu sa odredbama Zakona o eksproprijaciji i 

-    naknadu iz osnova  pogodnosti gradskog građevinskog zemljišta i 

     pogodnosti već izgrađene komunalne infrastrukture, koje nisu rezultat ulaganja   

     sredstava vlasnika ili korisnika nekretnine (renta).

Visina naknade za dodijeljeno gradsko građevinsko zemljište utvrđuje se rješenjem o dodjeli zemljišta na korištenje radi građenja.


Naknadu za prirodne i izgrađene pogodnosti (renta) dužan je platiti investitor koji gradi objekat na gradskom građevinskom zemljištu u privatnoj svojini.


Visina naknade u slučaju iz prethodnog stava utvrđuje se rješenjem o urbanističkoj saglasnosti.







Član 39.


Gradsko građevinsko zemljište prema pogodnostima iz prethodnog člana dijeli se na šest stambeno-poslovnih zona, koje su utvrđene čl. 9 ove Odluke. 


Kao osnovica za izračunavanje visine naknade (rente) služi prosječna konačna građevinska cijena iz prethodne godine m2 korisne stambene površine na području Općine, koju utvrđuje Općinsko vijeće najkasnije do 31. marta tekuće godine, koja se valorizuje u toku godine, svaka tri mjeseca na osnovu indeksa rasta cijena građevinskih radova u visokogradnji i niskogradnji po sumarnoj metodologiji i podacima koje objavljuje Federalni Zavod za statistiku F BiH.







Član 40. 


Visina naknade (rente) po 1 m2 korisne površine objekta koji će se graditi na gradskom građevinskom zemljištu utvrđuje se u procentu od prosječne konačne građevinske cijene iz stava 2. prethodnog člana i to kao fiksan procent rente:

- u prvoj zoni 

6%,

- u drugoj zoni 
5%,

- u trećoj zoni 

4 %,

- u četvrtoj zoni 
3%,

- u petoj zoni 

2%,

- u šestoj zoni 
1%.


Visina naknade (rente) za gradsko građevinsko zemljište, bez obzira na oblik svojine, kod dogradnje, nadziđivanja kao i izgradnje pomoćnih objekata utvrđuje se rješenjem o urbanističkoj saglasnosti.

Član 41.


Ako je korisna površina objekta nepoznata u momentu donošenja rješenja o dodjeli gradskog građevinskog zemljišta na korištenje radi izgradnje, zbog toga što nije završena projektna dokumentacija za objekat, naknada za dodijeljeno gradsko građevinsko zemljište po osnovu prirodnih pogodnosti (renta) utvrđuje se rješenjem o dodjeli tog zemljišta prema korisnoj površini objekta koju iskaže investitor u svom zahtjevu za dodjelu zemljišta. 


Plaćeni iznos naknade po rješenju iz prethodnog stava, ne može služiti kao dokaz o plaćenoj naknadi u postupku izdavanja odobrenja za građenje, dok se u istom postupku ne donese rješenje o utvrđivanju konačne korisne površine objekta prema projektnoj dokumentaciji i dok se na osnovu tog rješenja ne izvrši uplata pozitivne razlike. 


Za utvrđenu veću korisnu površinu objekta naknada za dodijeljeno gradsko građevinsko zemljište na korištenje obračunava se i plaća prema visini naknade koja važi u momentu donošenja rješenja iz prethodnog stava. 

Član 42.


Ako se korisna površina objekta ne može utvrditi u momentu donošenja rješenja o dodjeli gradskog građevinskog zemljišta na korištenje, zbog toga što je propisima zabranjen uvid u projektnu dokumentaciju tih objekata (vojni objekti i sl.) ili podnosilac zahtjeva nije istu površinu iskazao u zahtjevu za dodjelu zemljišta, kao korisna površina uzima se ona koja se dobije množenjem površine dodijeljenog gradskog građevinskog zemljišta sa koeficijentom 0,15 za sve vrste objekata. 

Član 43.


Ako se mijenja namjena postojećeg objekta, ili pojedinog dijela objekta, u namjenu za koju je propisana veća renta, iznos rente utvrđuje se kao pozitivna razlika između rente koja  bi bila utvrđena za raniju namjenu rente utvrđene za novu namjenu, uzimajući u obzir i eventualne promjene u korisnoj površini građevine, zoni i drugim elementima relevantnim za utvrđivanje rente. 

 Naknada za preuzeto gradsko građevinsko zemljište 

Član 44.


Vlasnik neizgrađenog građevinskog zemljišta koje je preuzeto iz njegovog posjeda ima pravo na naknadu. 


Vlasnik, odnosno njegov pravni sljednik, stiče pravo na naknadu iz prethodnog stava, po pravosnažnosti rješenja o preuzimanju, odnosno nakon potpisivanja izjave o predaji zemljišta Općini u skladu sa odredbama Zakona.


Naknadu za preuzeta zamljišta plaća Općina na čijem se području nalazi zemljište, a isto se određuje i isplaćuje u skladu sa odredbama Zakona o eksproprijaciji i Odlukom Općinskog vijeća.

c) Naknada za uređenje gradskog građevinskog zemljišta 

Član 45.


Naknada za uređenje gradskog građevinskog zemljišta koja obuhvata stvarne troškove pripremanja i opremanja građevinskog zemljišta plaća se prema jedinici površine objekta, a iznos naknade se utvrđuje rješenjem o urbanističkoj saglasnosti.


Naknadu za uređenje gradskog građevinskog zemljišta snosi investitor.







Član 46.


Visina naknade za uređenje gradskog građevinskog zemljišta po jedinici mjere m2 korisne površine građevine utvrđuje se dijeljenjem ukupnih stvarnih troškova uređenja područja na koje se odnosi, sa ukupnom neto korisnom građevinskom površinom objekata na tom području (član 31. ove Odluke).

Član 47.


Ako se visina naknade za uređenje gradskog građevinskog zemljišta ne može odrediti shodno čl. 46. ove Odluke, visina te naknade određuje se na osnovu bazne cijene i stvarnih troškova pripremanja i opremanja građevinskog zemljišta.


Baznu cijenu utvrđuje Općinsko vijeće na prijedlog vlade Kantona svake  godine u skladu sa visinom prosječenih ukupnih troškova uređenja građevinskog zemljišta te godine na području Kantona i općine Velika Kladuša, a najkasnije do 31. marta tekuće godine.

Član 48.


Ako se bazna cijena troškova uređenja gradskog građevinskog zemljišta uzme kao bazni faktor 1,000,00 učešće pojedinih troškova uređenja u baznoj cijeni iznosi: 

D) – 1. Troškovi pripremanja gradskog građevinskog zemljišta:

	R/br
	Vrsta troškova uređenja
	Učešće u A / cijeni

	1. 
	Naknada za pretvaranje poljoprivrednog u građevinsko zemljište 
	0,01048

	2. 
	Troškovi pribavljanja zemljišta u državnoj svojini i zemljišno-knjižni prijepis
	0,00665

	3. 
	Geodetski planovi
	0,00460

	4. 
	Geodetska i druga ispitivanja zemljišta 
	0,00214

	5. 
	Prostorno-izvedbeni planovi
	0,01456

	6. 
	Lokacijska parcelacija 
	0,00360

	7. 
	Projekti komunalnih građevinskih instalacija
	0,00574

	8. 
	Rušenje objekata 
	0,01000

	9. 
	Sanacija zemljišta 
	0,05139

	10. 
	Izmještanje komunalnih građevinskih investicija
	0,00574

	11. 
	Naknada za usjeve i nasade
	0,00197

	12. 
	Naknada za objekte i preseljenje 
	0,10211

	13. 
	Zamjenski stanovi
	0,07181

	14. 
	Održavanje praznih stanova
	0,00142

	15. 
	Operativna koordinacija za pripremanje zemljišta
	0,05000

	
	SVEUKUPNO-A:
	0,34000


D) – 2. Troškovi opremanja gradskog građevinskog zemljišta:

	/br
	Vrsta troškova uređenja
	Učešće u B/ cijeni

	1. 
	Makadamski put 



	0,03504

	2.
	Asfaltni put 



	0,067780

	3.
	Asfaltni put sa trotoarom 



	0,10328

	4.
	Javno parkiralište 


	0,04868

	5.
	Javna rasvjeta 


	0,03295

	6.
	Hortikulturno uređenje



	0,02055

	7.
	Kišna kanalizacija 


	0,05119

	8.
	Vodovodna mreža 


	0,03993

	9.
	Fekalna kanalizacija 


	0,049975

	10.
	Gasna mreža 



	0,03253

	11.
	Toplovodna mreža 


	0,07274

	12.
	Električna mreža 


	0,03655

	13.
	Telefonska mreža
	0,02359

	14.
	Operativna koordinacija
	

	
	SVEUKUPNO B: 


	0,66000

	
	UKUPNO A + B:



	1.000,00



Ako su pojedine vrste troškova uređenja gradskog građevinskog zemljišta poznate obračunaće se u tom iznosu bez obzira na njihovo učešće u baznoj cijeni, a za nepoznate vrste troškova, računaće se prema svakom učešću u baznoj cijeni, a vrste uređenja zemljišta koje treba izvesti obračunaće se prema stvarnim troškovima uređenja građevinskog zemljišta. 

Član 49.


Ako je dodijeljeno gradsko građevinsko zemljište ili ako se radi o građevinskom zemljištu u privatnoj svojini koje nije urađeno, investotor je dužan da izvrši uređenje na cijeloj površini saglasno urbanističko-tehničkim uslovima i uslovima utvrđenim urbanističkom saglasnosti. U tom slučaju korisnik zemljišta nije dužan platiti naknadu za uređenje građevinskog zemljišta.


Kada je to potrebno, sa investitorom će se ugovoriti dinamika uređenja gradskog građevinskog zemljišta, kao i obaveze i sankcije za neizvršenje obaveza uređenja zemljišta. 


Ukoliko investitor podnese dokaz o učešću u finansiranju uređenja gradskog građevinskog zemljišta, ista naknada će biti umanjena za stavku u kojoj je nastalo njegovo učešće što će se obračunati kod izdavanja odobrenja za građenje. 







Član 50.


Kada se naknada za uređenje zemljišta određuje na osnovu bazne cijene, u nju mogu ući samo one vrste troškova uređenja koje koriste investitorovoj građevini.







Član 51.


Učešće investitora u troškovima uređenja za građenje privremenih objekata utvrđuje se u visini od 20% od bazne cijene troškova uređenja za zemljište koje se daje u zakup do tri godine, a preko tri godine ili kalendarski neodređenim rokom (do privođenja zemljišta trajnoj namjeni, do realizacije plana i sl.), 30% od bazne cijene. 

Član 52.


Investitorima koji su izgradili objekte bez odobrenja za gradnju, a koji su podnijeli zahtjev za legalizaciju građevina, utvrdiće se naknada za uređenje gradskog zemljišta kao i druge naknade u skladu sa odredbama Kantonalnog zakona o građenju. 

Član 53.


Visina naknade za uređenje građevinskog zemljišta na zemljištu za izgradnju objekata od posebnog interesa za razvoj Kantona, odnosno Općine, te za potrebe kulture, zdravstva, obrazovanja, sporta, izgradnju javnih garaža može se umanjiti do 70%. 

Općinsko vijeće će posebnom odlukom utvrditi kriterije za umanjenje naknade 

iz prethodnog stava, vodeći posebno računa o značaju investicije sa stanovišta obezbjeđenja radnih mjesta, visine ulaganja, uvođenja savremene tehnologije i mogućnostima financijskog učešća Kantona, odnosno Općine u poticanju određenih investicija.

Odluku o umanjenju naknade za uređenje građevinskog zemljišta za 

izgradnju objekata, od posebnog značaja za Općinu donosi Općinsko vijeće na prijedlog načelnika Općine. 

e)  Naknada za korištenje gradskog građevinskog zemljišta


Naknada za korištenje izgrađenog gradskog zemljišta određuje se prema m2 izgrađene korisne površine zemljišta, odnosno prema m2 izgrađene korisne površine za stambeni ili poslovni prostor. 

Član 54.


Za korištenje gradskog građevinskog zemljišta plaća se naknada bez obzira na oblik svojine, prema mjerilima za izgrađeno gradsko građevinsko zemljište.


Naknada za korištenje gradskog građevinskog zemljišta plaća se i za objekte izgrađene bez odobrenja za građenje i za objekte privremenog karaktera do njihovog uklanjanja, odnosno legalizacije.

Član 55.


Naknada za korištenje gradskog građevinskog zemljišta počinje se plaćati od prvog dana narednog mjeseca u kojem je izdato odobrenje za upotrebu objekta ili od dana početka korištenja objekta, odnosno mjesečno ili tromjesečno kako je utvrđeno rješenjem. 

Član 56.


Obaveznici naknade iz prethodnog člana su vlasnici ili nosioci prava raspolaganja na stambeno-poslovni ili stambeni prostor,  odnosno fizička i pravna lica koja su korisnici gradskog građevinskog zemljišta. 


U skladu sa prethodnim stavom zakupac stambenog prostora, odnosno zakupac poslovnih prostorija ili neizgrađenog gradskog zemljišta,  dužan je obavezniku da nadoknadi odgovarajući dio naknade ako on nije sadržan u stanarini, odnosno u zakupnini.

Član 57.


Obaveznik naknade i visina naknade utvrđuje se na osnovu podataka iz urbanističke ili građevinske dokumentacije, katastra nekretnina odnosno, zemljišnih knjiga, kao i uviđajem na licu mjesta.

Član 58.


Rješenje o određivanju naknade za korištenje gradskog građevinskog zemljišta donosi Općinski organ za komunalne djelatnosti i infrastrukturu, na koje je  dozvoljena žalba Općinskoj komisiji za žalbe. 


U slučaju neredovnog plaćanja naknade za korištenje gradskog građevinskog zemljišta potraživanja se mogu ostvarivati putem  nadležnog suda. 

Član 59.


Naknada za korištenje gradskog građevinskog zemljišta može se plaćati godišnje na osnovu Rješenja nadležnog organa iz čl. 58. ove Odluke koja se obračunava prema slijedećim kriterijima:



a) Visina naknade za korištenje gradskog građevinskog zemljšta po 1 m2 korisne površine stambenog i pomoćnog prostora za jedan mjesec iznosi:

· u prvoj zoni 0,06 KM/m2
· u drugoj zoni 0,05 KM/m2
· u trećoj zoni 0,04 KM/m2
· u četvrtoj zoni 0,03 KM/m2

· u petoj zoni 0,02 KM/m2
· u šestoj zoni 0,01 KM/m2
b) Visina naknade za korištenje gradskog građevinskog zemljišta po 1 m2 korisne površine poslovnog prostora, zavisno od vrste poslovne djelatnosti, za jedan mjesec iznosi:

VRSTA DJELATNOSTI 

ZONE / VISINA NAKNADE (KM/m2)

___________________________________________________________________






   I
   II
  III
   IV
   V
 VI

1. Trgovina i ugostiteljstvo 

0,25
0,20
0,17
0,13
0,08
0,04

2. Uslužne i administrativne 

0,20
0,17
0,13
0,08
0,04
0,02

     djelatnosti 

3. Industrija i građevinarstvo

0,08
0,06
0,05
0,04
0,02
0,01

___________________________________________________________________

VII – RASPOREĐIVANJE I USMJERAVANJE SREDSTAVA 







Član 60.


Naknada iz osnova pogodnosti gradskog građevinskog zemljišta za građevine za koje urbanističku suglasnost izdaje kantonalni organ nadležan za poslove prostornog uređenja, pripada Kantonu 20%, a Općini 80% naknade.


Sredstva za dodijeljeno gradsko građevinsko zemljište na korištenje u državnoj svojini na kojem ne postoji privremeno pravo korištenja su sredstva Općine koja se koriste za nabavku zemljišta.


Naknade za korištenje gradskog građevinskog zemljišta pripadaju Općini i koriste se za uređivanje izgrađenog gradskog zemljišta. 

Sredstva naplaćena po osnovu naknade za uređenje gradskog građevinskog zemljišta pripadaju Općini i usmjeravaju se programom uređenja građevinskog zemljišta kojeg donosi Općinsko vijeće i koriste se za: 

· izradu prostorno – planske dokumentacije 

· prethodno uređenje građevinskog zemljišta za izgradnju značajnih objekata od interesa za Općinu, 

· izgradnju primarne komunalne infrastrukture

· rješavanje imovinsko-pravnih odnosa u vodozaštitnoj zoni,

· ostale namjene predviđene Zakonom o građevinskom zemljištu

Član 61.


Sredstva naknada koja pripadaju Općini usmjeravaju se Programom uređenja građevinskog zemljišta kojeg donosi Općinsko vijeće. 

VIII POVJERAVANJE UREĐENJA GRAĐEVINSKOG ZEMLJIŠTA 

Član 62.


Izrada Programa i plana uređenja gradskog građevinskog zemljišta iz čl. 6. ove Odluke osim onih koji po Zakonu i po ovoj Odluci može da obavlja samo Općina, povjerava se pravnom licu i ovlaštenoj organizaciji. 

Član 63.


Ovlaštena organizacija u ime Općine vrši uređenje građevinskog zemljišta u skladu sa Općinskim programom i dinamikom koju utvrđuje Općinsko vijeće. 


Odnosi između Općine i ovlaštene organizacije uređuju se ugovorom. 

IX PRELAZNE I ZAVRŠNE ODREDBE 

Član 64.


Općinski organ nadležan za komunalne i stambene djelatnosti obavljaće poslove uređenja građevinskog zemljišta iz čl. 62. i 63. ove Odluke od dana izbora ovlaštene organizacije.

Član 65.


Nadzor nad provođenjem ove odluke vrši Općinski načelnik preko Službe prostornog uređenja, komunalnih i stambenih djelatnosti. 

Član 66.


Program uređenja gradskog građevinskog zemljišta po planskim dokumentima iz čl. 6. ove Odluke sa prijedlogom raspoređivanja i usmjeravanja sredstava po osnovu naknada iz ove odluke, utvrdiće se u roku od 60 dana i dostaviti Općinskom vijeću na usvajanje. 

Član 67.


Odluke i druge propise sa kojima je utvrđivana visina i sadržaj za građevinsko zemljište naknada iz ove Odluke sastavni su dio ove Odluke i one se valorizuju u toku godine svaka tri mjeseca na osnovu indeksa rasta cijena građevinskih radova u visokogradnji i niskogradnji po svakoj metodologiji  i podacima koje objavljuje Federalni zavod za statistiku. 

Član 68.


Danom stupanja na snagu ove Odluke prestaje da važi Odluka o građevinskom zemljištu («Sl. glasnik Opštine Velika Kladuša», broj 5/91) i Odluka o komunalnoj naknadi («Sl. glasnik Općine Velika Kladuša», br. 2/01).

Član 69.


Ova Odluka stupa na snagu osmog dana od dana objavljivanja u «Sl. glasniku Općine Velika Kladuša».

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  
  

    OPĆINSKOG VIJEĆA

       







        Sejfo Mustafić,s.r.

Broj:01-05-266/05.






Velika Kladuša, 21.10.2005.godine




Na osnovu člana 66. Zakona o građevinskom zemljištu («Sl. novine F BiH», br.  25/03), čl. 39. stav 2. Odluke o građevinskom zemljištu («Sl. glasnik Općine Velika Kladuša», br. 10/05 i člana 30. stav 1. tačka 5. i 15. Statuta Općine Velika Kladuša- prečišćeni tekst («Sl. glasnik Općine Velika Kladuša», br. 9/05) Općinsko vijeće Općine Velika Kladuša na XIII sjednici, održanoj dana 20.10.2005. godine, donijelo je:

O   D   L   U   K  U

O UTVRĐIVANJU PROSJEČNE KONAČNE GRAĐEVINSKE CIJENE

1m2 KORISNE STAMBENE POVRŠINE U 2004. GODINI

Član 1.

Ovom Odlukom utvrđuje se prosječna konačna  građevinska cijena iz prethodne godine (2004) 1 m2 korisne stambene površine, na području Općine Velika Kladuša, koja iznosi 600,00 KM/m2 (šest stotina KM).

Član 2.


Prosječna konačna građevinska cijena iz prethodnog člana valorizuje se u toku godine svaka tri mjeseca na osnovu indeksa rasta cijena građevinskih radova u visokogradnji i niskogradnji po sumarnoj metodologiji i podacima, koje objavljuje Federalni zavod za statistiku. 

Član 3.


Utvrđena prosječna konačna građevinska cijena iz prethodne godine 1 m2 korisne stambene površine, služi kao osnovica za izračunavanje visine naknade za pogodnosti dodijeljenog gradskog građevinskog zemljišta (rente).

Član 4.


Utvrđena cijena iz člana 1. ove Odluke primjenjuje se kao osnovica za utvrđivanje naknade po 1 m2 korisnog prostora za pogodnosti lokacije – rente za 2005. godinu na području općine Velika Kladuša. 

Član 5.


Prosječna konačna građevinska cijena utvrđuje se odlukom svake godine najkasnije do 31. marta tekuće godine.

Član 6.


Nadzor nad sprovođenjem ove Odluke vršiće Služba prostornog uređenja, komunalnih i stambenih djelatnosti.

Član 7.


Ova Odluka stupa na snagu osmog dana od dana objavljivanja u «Sl. glasniku Općine Velika Kladuša». 

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  


   OPĆINSKOG VIJEĆA

      

  Sejfo Mustafić,s.r.

Broj:01-05-267/05.






Velika Kladuša, 21.10.2005.godine




___________________________________________________________________________

Na osnovu člana 68. Zakona o građevinskom zemljištu («Sl. novine F BiH», br. 25/03) i člana 35. Odluke o građevinskom zemljištu («Sl. glasnik Općine Velika Kladuša», br. 10/05) i člana 30. stav 1. tačka 5. i 15. Statuta  Općine Vel. Kladuša – prečišćeni tekst («Sl. glasnik Općine Velika Kladuša», br. 9/05) Općinsko vijeće Općine Vel. Kladuša na XIII sjednici održanoj dana 20.10.2005. godine donijelo je:

O D L U K U

O UTVRĐIVANJU VISINE NAKNADE ZA

POGODNOSTI DODJELJENOG GRADSKOG

GRAĐEVINSKOG ZEMLJIŠTA (RENTE)

Član 1.


Ovom Odlukom utvrđuje se visina naknade za pogodnosti dodijeljenog gradskog građevinskog zemljišta na ime rente po 1m2, koju plaćaju fizička  i pravna lica kojima je dodijeljeno gradsko građevinsko zemljište radi građenja. 

Član 2.


Kao osnovica za izračunavanje visine rente služi prosječna konačna građevinska cijena iz prethodne godine po 1m2 korisne površine koja iznosi 600,00 KM, koja se valorizuje u toku godine  svaka tri mjeseca, na osnovu indeksa rasta cijena građevinskih radova visokogradnje i niskogradnje, po sumarnoj metodologiji i podacima koje objavljuje Federalni zavod za statistiku. 

Član 3.


Visina naknade – rente po 1m2 korisne površine građevine koja će se graditi na dodijeljenom gradskom građevinskom zemljištu, utvrđuje se u procentu prosječne konačne građevinske cijene 1m2 korisne stambene površine i to kao fiksan procenat rente. 

STAMBENA-ZONA 


OSNOVICA 

PROCENAT 

CIJENA 1m2 


I 



600,00 


6%
           36,00 KM/m2


II



600,00 


5%
           30,00 KM/m2


III



600,00



4%
           24,00 KM/m2


IV



600,00



3%
           18,00 KM/m2


V



600,00



2%
           12,00 KM/m2


VI



600,00



1%

 6,00 KM/m2

Član 4.


Odlukom o građevinskom zemljištu («Sl. glasnik Općine Velika Kladuša», br. 10/05) utvrđene su stambene – poslovne zone, a procenti određeni u skladu sa čl. 68. stav 1. Zakona o građevinskom zemljištu («Sl. novine F BiH», br. 25/03).

Član 5.


Nadzor nad sprovođenjem ove Odluke vršiće Služba prostornog uređenja, komunalnih i stambenih djelatnosti I Služba imovinsko-pravnih, geodetskih i katastarskih poslova.

Član 6.


Ova Odluka stupa na snagu osmog dana od dana objavljivanja u «Sl. glasniku Općine Vel. Kladuša».

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  


   OPĆINSKOG VIJEĆA

       Sejfo Mustafić,s.r.

Broj:01-05-268/05.






Velika Kladuša, 21.10.2005.godine




Na osnovu čl. 56. Zakona o eksproprijaciji (“Sl.list SR BiH”, broj: 12/87) i člana 3. Zakona o izmjenama i dopunama Zakona o eksproprijaciji (“Sl.list SR BiH”, broj:38/89) a u vezi sa članom 69. Zakona o građevinskom zemljištu (“Sl.novine F BiH”, br.25/03), člana 31. i 44. Odluke o građevinskom zemljištu (“Sl.glasnik Općine Velika Kladuša“, br. 10/05). i člana 30. stav 1. tač.5. i 15. Statuta Općine Velika Kladuša – prečišćeni tekst (“Sl.glasnik Općine Velika Kladuša”, broj:9/05), Općinsko vijeće Općine Velika Kladuša na XIII sjednici, održanoj dana 20.10.2005. godine, donijelo je:

O D L U K U
O UTVRĐIVANJU PROSJEČNE KONAČNE
 UGOVORENE TRŽIŠNE CIJENE  1 m2
KORISNE STAMBENE POVRŠINE  NA PODRUČJU

 OPĆINE VELIKA KLADUŠA U 2004. GODINU

Član 1.


Ovom Odlukom utvrđuje se prosječna konačna ugovorena tržišna  cijena 1 m2 korisne stambene površine  u državnoj, mješovitoj i privatnoj stambenoj izgradnji za 2004. godinu, koja  iznosi 1.100,00 KM na području općine Velika Kladuša.

Član 2.


Utvrđena cijena iz čl.1. ove Odluke služi kao osnovica za određivanje naknade za 1 m2 preuzetog građevinskog zemljišta na području općine Velika Kladuša.


Visina naknade za preuzeto gradsko zemljište sa propisanim procentima određuje se posebnom odlukom.

Član 3.


Nadzor nad sprovođenjem ove Odluke vršiće Služba prostornog uređenja, komunalnih i stambenih djelatnosti i Služba imovinsko-pravnih, geodetskih i katastarskih poslova.

Član 4. 


Ova Odluka stupa na snagu danom donošenja i objaviće se u “Sl.glasniku Općine Velika Kladuša”.

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  


   OPĆINSKOG VIJEĆA

      Sejfo Mustafić,s.r.

Broj:01-05-269/05.






Velika Kladuša, 21.10.2005.godine



___________________________________________________________________

Na osnovu člana 56. Zakona o eksproprijaciji (“Sl.list SR BiH”, broj 12/87), člana 3. Zakona o izmjenama i dopunama Zakona o eksproprijaciji (“Sl. List SR BiH”, broj: 38/89), člana 44. Odluke o građevinskom zemljištu (“Sl.glasnik Općine Velika Kladuša br.10/05) i člana 30. stav 1. tačke 5. i 15. Statuta Općine Velika Kladuša-prečišćeni tekst (“Sl.glasnik Općine Velika Kladuša”, broj:9/05), Općinsko vijeće na XIII sjednici, održanoj dana 20.10.2005.godine, donijelo je:

O D L U K U

O ODREĐIVANJU VISINE NAKNADE ZA PREUZETO 

GRADSKO GRAĐEVINSKO ZEMLJIŠTE ZA 2005.GODINU

Član 1.


Ovom Odlukom određuje se visina naknade za preuzeto gradsko građevinsko zemljište na području općine Velika Kladuša za 2005.godinu.

Član 2.


Kao osnovica za izračunavanje visine naknade za 1 m2 preuzetog gradskog građevinskog zemljišta od ranijeg vlasnika, odnosno korisnika, služi prosječna ugovorena cijena koja se formira u  prethodnoj godini za 1 m2 stambenog prostora na području općine Velika Kladuša, a koja iznosi 1.100,00 KM/m2.

Član 3.


Prosječna ugovorena cijena koja se formira za prethodnu godinu za 1 m2, valorizuje se u  toku godine svaka tri mjeseca na osnovu indeksa rasta cijena građevinskih radova u visokogradnji i niskogradnji, po sumarnoj metodologiji i podacima koje objavljuje Federalni zavod za statistiku.

Član 4.


Visina naknade za preuzeto gradsko građevinsko zemljište  određuje se u procentima od prosječne ugovorene cijene iz prethodne godine 1 m2 stambenog prostora, utvrđene u čl.2. ove Odluke s tim da taj procenat ne može biti veći od 2%, niti manji od 1% i to kako slijedi:

Stambena – zone                    Osnovica            Procenat            Cijena 1m2


I



1.100,00

    2%

22,00 KM


II



1.100,00

1,8%

19,90 KM


III



1.100,00

1,5%

16,50 KM


IV



1.100,00

1,3%

14,30 KM


V



1.100,00

1,1%

12,10 KM


VI



1.100,00

 1%

11,00 KM

Odlukom o građevinskom zemljištu – čl.9.(“Sl.glasnik Općine Velika Kladuša”, br.10/05) utvrđene su stambeno-poslovne zone, a procenat određen u skladu sa čl.3. Zakona o izmjenama i dopunama Zakona o eksproprijaciji (“Sl.list SR BiH”, br.38/89).

Član 5.


Naknada za građevinsko zemljište koje se ne može obrađivati i sa kojeg raniji vlasnik nije mogao ostvarivati značajnije prihode  (kamenjar, šikara, šibljak, močvare i sl.),  utvrđena po osnovu člana 4. ove Odluke, umanjuje se za najmanje 60% a najviše 80%.

Član 6.


Nadzor nad sprovođenjem ove Odluke vršiće Služba prostornog uređenja, komunalnih i  stambenih djelatnosti i Služba imovinsko-pravnih, geodetskih I katastarskih poslova.

Član 7.


Ova odluka stupa na snagu osmog dana od dana objavljivanja u “Sl.glasniku Općine Velika Kladuša”.

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  


   OPĆINSKOG VIJEĆA
       Sejfo Mustafić,s.r.

Broj:01-05-270/05.






Velika Kladuša, 21.10.2005.godine





___________________________________________________________________________

Na osnovu člana 47. stav 2.  Odluke o građevinskom zemljištu (“Sl. glasnik Općine Velika Kladuša”, br.10/05), a u vezi sa članom 70. Zakona o gradskom zemljištu (“Sl.novine F BiH”, broj:25/03) i člana 30. stav 1. tačka 5. i 15. Statuta Općine Velika Kladuša-prečišćeni tekst (“Sl.glasnik Općine Velika Klacduša”, br.9/05) Općinsko vijeće Općine Velika Kladuša na XIII sjednici, održanoj dana 20.10.2005. godine, donijelo je:

ODLUKU

O UTVRĐIVANJU BAZNE CIJENE ZA ODREĐIVANJE

NAKNADE ZA UREĐENJE GRADSKOG GRAĐEVINSKOG

ZEMLJIŠTA NA PODRUČJU OPĆINE VELIKA KLADUŠA

ZA 2005. GODINU

Član 1.


Ovom odlukom utvrđuje se prosječna cijena uređenja gradskog građevinskog zemljišta po 1 m2 korisne stambene površine na području općine Velika Kladuša u 2004.godinu i iznosi  30,00 – 50,00 KM/m2.

Član 2.


Utvrđeni iznos cijene iz čl.1. ove Odluke je bazna cijena za određivanje naknade za uređenje gradskog građevinskog zemljišta na području općine Velika Kladuša za 2005. godinu, u slučaju kada se ne može odrediti visina naknade za uređenje gradskog građevinskog zemljišta prema odredbama čl.48.Odluke o građevinskom zemjištu (“Sl.glasnik Općine Velika Kladuša”, broj: 10/05).

Član 3.


Nadzor nad provođenjem ove Odluke vršiće Služba prostornog uređenja, komunalnih i stambenih djelatnosti.

Član 4.


Stupanjem na snagu ove Odluke prestaje da važi Zaključak o utvrđivanju bazne cijene, troškove uređenja gradskog građevinskog zemljišta, vrijednosti boda za obračun naknade za  dodjelu gradskog građevinskog  zemljišta u zakup i vrijednosti boda za korištenje građevinskog zemljišta (“Sl.glasnik Općine Velika Kladuša”, br.3/01).

Član 5.


Ova Odluka stupa na snagu osmog dana od dana objavljvanja u  “Sl.glasnik Općine Velika Kladuša”.

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  


   OPĆINSKOG VIJEĆA

       Sejfo Mustafić,s.r.

Broj:01-05-271/05.






Velika Kladuša, 21.10.2005.godine





___________________________________________________________________________

Na osnovu člana 53. Odluke o građevinskom zemljištu (“Sl.glasnik Općine Velika Kladuša”, br.10/05) a u vezi sa čl.70 – 72. Zakona o građevinskom zemljištu (“Sl.novine F BiH”, br.25/03) i člana 30. stav 1. tačka 5. i 15. Statuta Općine Velika Gladuša-prečišćeni tekst (“Sl.glasnik Općine Velika Kladuša “br.9/05)  Općinsko vijeće Općine Velika Kladuša na XIII sjednici, održanoj dana 20.10.2005.godine, donijelo je:

ODLUKU
O UMANJENJU NAKNADE ZA UREĐENJE
GRADSKOG GRAĐEVINSKOG ZEMLJIŠTA ZA OBJEKTE 

OD ZNAČAJA ZA RAZVOJ OPĆINE VELIKA KLADUŠA
Član 1.


Ovom Odlukom utvrđuju se uslovi , kriteriji i način umanjivanja visine naknade za uređenje gradskog građevinskog zemljišta i ostalog zemljišta (u daljem tekstu: građevinsko zemljište) u svrhu izgradnje objekata od značaja za razvoj općine Velika Kladuša.

Član 2.


Umanjivanje naknade uređenja građevinskog zemljišta se može primjenjivati samo na uređenom građevinskom zemljištu.

Član 3.


Umanjene naknade uređenja građevinskog zemljišta može se primjenjivati samo u slučajevima kada građevinsko zemljište nije moglo biti dodijeljeno putem javnog konkursa po početnoj cijeni troškova uređenja, koja je utvrđena u konkursu, koji je najmanje dva puta objavljivan u sredstvima informisanja.

Član 4.


Umanjenje naknade uređenja građevinskog zemljišta može se primijeniti i za slučajeve kada investitor vrši gradnju objekta na  osnovu prava prvenstva korištenja građevinskog zemljišta uz uslove dobijanja saglasnosti Općinskog vijeća da  je izgradnja objekta od značaja i za Općinu Velika Kladuša.

Član 5.


Umanjenje naknade uređenja građevinskog zemljišta može se odobriti ako su ispunjeni uslovi iz člana 2, 3. ili 4. ove Odluke samo za izgradnju objakata preko 1000 m2 korisne površine objekta.

Član 6.


Umanjenje naknade uređenja građevinskog zemljište na uređenom zemljištu za izgradnju objekta od posebnog interesa za razvoj Općine kao i za potrebe obrazovanja, zdravstva , sporta i kulture, te javnih garaža, može se umanjiti do iznosa 70%, o čemu odlučuje Općinsko vijeće.

Član 7.


Umanjenje naknade uređenja građevinskog zemljišta vrši se prema slijedećim koriterijima:

- za svaki milion KM investicione vrijednosti  građevine po---------------------2%

- za otvaranje novih  10 radnih mjesta po---------------------------------------------3%

- za objekte u kojima će se obavljati proizvodna  djelatnost, objekte 

  kulture, sporta, zdravstva i obrazovanja, te javne garaže do-----------------30%

- za objekte  kolektivnog stanovanja i poslovne objekte do---------------------40%  

Član 8.


Ukoliko investitor kome je odobreno pravo na umanjenje naknade uređenja građevinskog zemljišta ne uplati ukupan iznos utvrđene (umanjene) naknade u roku od 10 dana od dana prijema akta kojim je utvrđena obaveza plaćanja, gubi pravo na umanjenje naknade.

Član 9.


Nadzor nad provođenjem ove Odluke vršiće Služba prostornog uređenja, komunalnih i stambenih djelatnosti.

Član 10.


Ova Odluka stupa na snagu osmog dana od dana objavljivanja u “Sl.glasniku Općine Velika Kladuša”.

OPĆINA VELIKA KLADUŠA
 


    PREDSJEDAVAJUĆI

OPĆINSKO VIJEĆE

  


   OPĆINSKOG VIJEĆA

       Sejfo Mustafić,s.r.

Broj:01-05-272/05.






Velika Kladuša, 21.10.2005.godine





___________________________________________________________________

Službeni glasnik Općine Velika Kladuša», broj:9/2005


